Շատ խայտաբղետ պատկեր ունենք. վարչապետը՝ ՀՀ մարզերի և համայնքների խորհրդանիշների մասին (տեսանյութ) - Լուրեր Հայաստանից - Թերթ.am
Շատ խայտաբղետ պատկեր ունենք. վարչապետը՝ ՀՀ մարզերի և համայնքների խորհրդանիշների մասին (տեսանյութ)
11:36 • 08.02.18
Կառավարության այսօրվա նիստում վարչապետ Կարեն Կարապետյանը մինչ օրակարգին անցնելը նշեց, որ ՀՀ մարզերը և համայնքները համապատասխան որոշումներով ընդունում են իրենց խորհրդանիշները:
«Գործող օրենսդրությամբ սահմանված չէ նման խորհրդանշանների մշակման ընդհանուր միասնական պահանջներ, որոնց արդյունքում խորհրդանիշներն իրենց կառուցվածքով ու կարգավիճակով կհամապատասխանեն գործնականում ձևավորված և ընդունված կանոններին: Ներկայումս դրանք ամբողջությամբ թողնված են մարզպետարանի, իսկ համայնքների դեպքում՝ ավագանու հայեցողությանը»,-ասաց նա:
Վարչապետը մշակույթի նախարարին ու մարզպետներին հանձնարարեց երկամսյա ժամկետում շահագրգիռ մարմինների, ինչպես նաև գիտական ու հասարակական կազմակերպությունների հետ համատեղ ուսումնասիրել ու կառավարության աշխատակազմ ներկայացնել մարզերի ու քաղաքների խորհրդանիշների, ձևաթղթերի ընդհանուր պահանջների սահմանման ու դրանց տեղական ինքնակառավարման ու տարածքային կառավարման մարմինների կողմից իրացման վերաբերյալ առաջարկություններ: Ըստ վարչապետի՝ իրականում այստեղ շատ խայտաբղետ պատկեր ունենք: